pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส โชว์ผลงานศูนย์ประสานงานและแก้ไขปัญหาข่าวปลอม เผยแพร่ข้อมูลถูกต้องเข้าถึงกว่า 14 ล้านคน
วันศุกร์ที่ 5 กุมภาพันธ์ 2564
ดีอีเอส โชว์ผลงานศูนย์ประสานงานและแก้ไขปัญหาข่าวปลอม เผยแพร่ข้อมูลถูกต้องเข้าถึงกว่า 14 ล้านคน
ดีอีเอส โชว์ผลงานศูนย์ประสานงานและแก้ไขปัญหาข่าวปลอม เผยแพร่ข้อมูลถูกต้องเข้าถึงกว่า 14 ล้านคน
กระทรวงดิจิทัลฯ ปลื้มผลการทํางานศูนย์ต่อต้านข่าวปลอม เป็นช่องทางเผยแพร่ข้อมูลที่ถูกต้องผ่านโซเชียลเข้าถึงประชาชนกว่า 14 ล้านคนแล้ว ขอบคุณสํานักข่าว สื่อทีวี และอินฟลูเอนเซอร์ ร่วมเป็นเครือข่ายสร้างการรู้เท่าทันข่าวปลอมให้กับประชาชน แนะทิปส์ SPOT ช่วยประชาชนจับผิดข่าวปลอม
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) ปฏิบัติหน้าที่ผู้อํานวยการศูนย์ต่อต้านข่าวปลอม ในฐานะโฆษกกระทรวงดิจิทัลฯ กล่าวว่า จากที่ได้รับมอบหมายจากนายพุทธิพงษ์ ปุณณกันต์ รมว.ดีอีเอส ให้ปฏิบัติหน้าที่ดังกล่าว เพื่อเร่งแก้ไขปัญหาข่าวปลอม ซึ่งเป็นหนึ่งในนโยบายหลักของรัฐบาลในการจัดการข้อมูลที่เป็นเท็จทางสื่อออนไลน์ โดยมีศูนย์ประสานงานและแก้ไขปัญหาข่าวปลอม เป็นกลไกสําคัญ และเผยแพร่ข้อมูลข่าวสารที่ผ่านการตรวจสอบแล้ว ให้เข้าถึงการรับรู้ของประชาชน
ทั้งนี้ จากการดําเนินการเพื่อประชาสัมพันธ์เกี่ยวกับข่าวปลอม และจัดทําข้อมูลในด้านต่างๆ เพื่อเผยแพร่สู่ช่องทางบนสังคมออนไลน์ของศูนย์ต่อต้านข่าวปลอม พบว่าระหว่างวันที่ 1 พ.ย. 62 – 31 ม.ค. 64 ทางศูนย์ฯ เผยแพร่ข่าวที่ผ่านการตรวจสอบแล้ว 1,314 เรื่อง โดยมีการเข้าถึงโพสต์ข้อมูลที่เผยแพร่เหล่านี้ผ่านโซเชียล จํานวน 14,552,620 คน (Reach) และสร้างการมีส่วนร่วม จํานวน 1,168,187 ครั้ง (Engagement) อีกทั้งมีสํานักข่าวรายหลัก ๆ 10 อันดับแรก ช่วยประชาสัมพันธ์ข่าวจากศูนย์ประสานงานและแก้ไขปัญหาข่าวปลอม จํานวนรวม 9,079 ข้อความ นอกจากนี้ ยังมีสื่อทีวี และอินฟลูเอนเซอร์ ที่เข้ามาร่วมเป็นเครือข่ายด้วย
สําหรับภาพรวมการดําเนินงานของศูนย์ฯ ระหว่างวันที่ 1 พ.ย. 62 - 31 ม.ค. 64 มีข้อความข่าวที่ต้องคัดกรองทั้งหมด 56,482,317 ข้อความ พบข้อความข่าวที่เข้าเกณฑ์ดําเนินการตรวจสอบ 22,728 ข้อความ และหลังจากคัดกรอง พบข้อความข่าวที่ต้องดําเนินการตรวจสอบ 8,278 เรื่อง แบ่งเป็น หมวดหมู่ข่าว ดังนี้ สุขภาพ 56% , นโยบายรัฐ 39% , ศก. 3% และภัยพิบัติ 2%
ขณะที่ ช่องทางซึ่งมีการพบเบาะแสข่าวปลอมมากที่สุดอันดับ 1 คือ ระบบตรวจจับการสนทนาบนโซเชียล (Social Listening Tools) 99.46% รองลงมา ได้แก่ บัญชีไลน์ทางการของศูนย์ฯ 0.51%, เฟซบุ๊ก 0.02% และการแจ้งเบาะแสผ่านเว็บไซต์ทางการของศูนย์ฯ 0.01% ตามลําดับ ทางด้านสัดส่วนของข่าวปลอม : ข่าวจริง : ข่าวบิดเบือน ยังคงอยู่ที่ 7 : 2 : 1
นายภุชพงค์ กล่าวว่า นอกเหนือจากการทํางานตรวจสอบข่าวปลอมโดยศูนย์ฯ แล้ว ประชาชน ยังสามารถช่วยกันตรวจสอบข่าวปลอมที่แพร่กระจายอยู่บนโลกออนไลน์/โซเชียล ก่อนแชร์ต่อ โดยใช้หลัก SPOT ได้แก่ Source ตรวจสอบแหล่งที่มาของข่าว ว่ามาจากสื่อที่เชื่อถือได้หรือไม่, Profit หรือเจตนารมณ์ของการเผยแพร่ข่าวหวังผลประโยชน์หรือไม่ เช่น ถ้าเป็นเพื่อการขายของ ให้ระวังไว้ก่อนว่าจะเป็นข่าวปลอม, Over ข่าวที่เกินความจริง ควรตระหนักว่าจะเป็นข่าวปลอม และ Time ควรตรวจสอบเวลาและสถานที่ของข่าวนั้นๆ เช่น การโพสต์/แชร์ข่าวที่นานมาแล้ว แต่เพิ่งมาเผยแพร่ซ้ํา ทําให้คนเข้าใจผิดว่าเป็นข่าวปัจจุบัน หรือภาพเหตุการณ์ที่ต่างประเทศ แต่อ้างว่าเกิดในประเทศไทย เป็นต้น
“ถ้าผู้เสพข่าวใช้หลักเกณฑ์ข้างต้นนี้ และตรวจสอบจากหลายๆ แหล่ง ก็จะทราบว่าข่าวในลักษณะนี้เป็นข่าวปลอม และไม่ควรเผยแพร่ต่อ” นายภุชพงค์กล่าว
*****************
รัฐบาลไทย-ข่าวทำเนียบรัฐบาล-งานแถลงข่าว "ผลรางวัลคุณภาพแห่งชาติ ประจำปี 2563"
วันศุกร์ที่ 5 กุมภาพันธ์ 2564
งานแถลงข่าว "ผลรางวัลคุณภาพแห่งชาติ ประจําปี 2563"
รองปลัดฯภานุวัฒน์ ร่วมเป็นประธานในงานแถลงข่าว "ผลรางวัลคุณภาพแห่งชาติ ประจําปี 2563"
วันนี้ (5 กุมภาพันธ์ 2564) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นประธานในงานแถลงข่าว "ผลรางวัลคุณภาพแห่งชาติ ประจําปี 2563" รางวัลอันทรงเกียรติที่การันตีถึงศักยภาพในการบริหารจัดการที่เป็นเลิศ ทัดเทียมระดับสากล หรือ Thailand Quality Award : TQA โดยมี ผศ.ดร.อธิศานต์ วายุภาพ ผู้อํานวยการสถาบันเพิ่มผลผลิตแห่งชาติ นายปิยะบุตร ชลวิจารณ์ ประธานกรรมการรางวัลคุณภาพแห่งชาติ และคณะผู้บริหารสถาบันเพิ่มผลผลิตแห่งชาติ เข้าร่วมแถลงข่าว ณ ห้องบอลรูม 2 ชั้น 4 โรงแรมอินเตอร์คอนติเนนตัล กรุงเทพฯ
รางวัลคุณภาพแห่งชาติ (Thailand Quality Award : TQA) เป็นรางวัลระดับโลก (World Class) ที่มีกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA ซึ่งเป็นต้นแบบรางวัลคุณภาพแห่งชาติที่ประเทศต่าง ๆ กว่า 90 ประเทศทั่วโลกนําไปใช้ในการพิจารณามอบรางวัล นอกจากนี้ เกณฑ์รางวัลคุณภาพแห่งชาติ ยังถือเป็นบรรทัดฐานสําหรับการประเมินตนเองขององค์กร สามารถนําไปใช้ได้กับองค์กรทุกประเภทและทุกขนาด ไม่ว่าจะเป็นองค์กรภาครัฐหรือภาคเอกชน
ทั้งนี้ มีองค์กรที่ได้รับรางวัลประจําปี 2563 จํานวนทั้งสิ้น 8 องค์กร ประกอบด้วย
รางวัลคุณภาพแห่งชาติ (Thailand Quality Award : TQA) ได้แก่ ธนาคารออมสิน ซึ่งเคยได้รับรางวัล Thailand Quality Class Plus: Operation ในปี 2562,รางวัล TQC Plus: Costumer ในปี 2561 และรางวัล TQC ในปี 2560
รางวัลการบริหารสู่ความเป็นเลิศที่มีความโดดเด่นด้านนวัตกรรม (Thailand Quality Class Plus: Innovation) ได้แก่ กลุ่มธุรกิจโรงกลั่น และการค้าน้ํามัน บริษัท บางจาก คอร์ปอเรชั่น จํากัด (มหาชน)
รางวัลการบริหารสู่ความเป็นเลิศที่มีความโดดเด่นด้านการปฏิบัติการ (Thailand Quality Class Operation) ได้แก่ คณะแพทยศาสตร์ศิริราชพยาบาล มหาวิทยาลัยมหิดล
รางวัลการบริหารสู่ความเป็นเลิศ (Thailand Quality Class) จํานวน 5 องค์กร ได้แก่
1. กลุ่มธุรกิจการตลาด บริษัท บางจาก คอร์ปอเรชั่น จํากัด (มหาชน)
2. คณะพยาบาลศาสตร์ มหาวิทยาลัยมหิดล
3. ธนาคารเพื่อการเกษตรและสหกรณ์การเกษตร
4. บริษัท พีทีที แอลเอ็นจี
5. มหาวิทยาลัยเชียงใหม่
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ รับมอบน้ำยาฆ่าเชื้อโรคและเครื่องพ่นไอหมอกเพื่อสนับสนุนการดำเนินนโยบายควบคุมสถานการณ์โควิด-19 ของรัฐบาล
วันศุกร์ที่ 5 กุมภาพันธ์ 2564
รองนายกฯ พลเอก ประวิตรฯ รับมอบน้ํายาฆ่าเชื้อโรคและเครื่องพ่นไอหมอกเพื่อสนับสนุนการดําเนินนโยบายควบคุมสถานการณ์โควิด-19 ของรัฐบาล
รองนายกฯ พลเอก ประวิตรฯ รับมอบน้ํายาฆ่าเชื้อโรคและเครื่องพ่นไอหมอกเพื่อสนับสนุนการดําเนินนโยบายควบคุมสถานการณ์โควิด-19 ของรัฐบาล
วันนี้ (วันศุกร์ที่ 5 กุมภาพันธ์ 2564) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี อนุญาตให้ นายประภาส เกียรติสุขสถิตย์ และนายประภัสร์ เกียรติสุขสถิตย์ กรรมการบริหาร บริษัท โตโย เท็นชิ จํากัด เข้าพบ และเพื่อรับมอบอุปกรณ์สนับสนุนการดําเนินนโยบายควบคุมการแพร่ระบาดของโรคติดเชื้อไวรัสโคโรนา 2019 (โควิด-19) ของรัฐบาล โดยมี นายประทีป กีรติเรขา รองเลขาธิการนายกรัฐมนตรีฝ่ายการเมือง และนางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร เข้าร่วมการรับมอบในครั้งนี้ด้วย ทั้งนี้ บริษัทฯ เชื่อมั่นว่ารัฐบาลจะดําเนินนโยบายป้องกันสถานการณ์การแพร่ระบาดได้ในเวลาอันใกล้นี้
ในโอกาสนี้ รองนายกรัฐมนตรี รับมอบน้ํายาฆ่าเชื้อโรค Envirolyte (เอ็นไวโรไลท์) จํานวน 2,000 ลิตร พร้อมเครื่องพ่นไอหมอก จํานวน 5 เครื่อง เพื่อนําไปใช้ในการดําเนินงานควบคุมสถานการณ์ไวรัสโควิด-19 โดยรองนายกรัฐมนตรีกล่าวขอบคุณภาคเอกชนที่ได้ให้ความร่วมมือและสนับสนุนการดําเนินนโยบายของรัฐบาลในการป้องกันการแพร่ระบาดของไวรัสโควิด-19 พร้อมกันนี้ ได้ส่งมอบอุปกรณ์ดังกล่าวให้สํานักเลขาธิการนายกรัฐมนตรีเพื่อนําไปใช้เป็นประโยชน์ตามนโยบายการดําเนินการป้องกันการแพร่ระบาดของไวรัสโควิด-19 ต่อไป
****************************************
รัฐบาลไทย-ข่าวทำเนียบรัฐบาล-คลังแจงยืนยันฐานะการคลังเข้มแข็ง/เศรษฐกิจไทยส่งสัญญาณดีขึ้น อัตราเงินเฟ้อต่ำ ทุนสำรองระหว่างประเทศสูง
วันศุกร์ที่ 5 กุมภาพันธ์ 2564
คลังแจงยืนยันฐานะการคลังเข้มแข็ง/เศรษฐกิจไทยส่งสัญญาณดีขึ้น อัตราเงินเฟ้อต่ํา ทุนสํารองระหว่างประเทศสูง
คลังแจงยืนยันฐานะการคลังเข้มแข็ง/เศรษฐกิจไทยส่งสัญญาณดีขึ้น อัตราเงินเฟ้อต่ํา ทุนสํารองระหว่างประเทศสูง ขณะที่ Bloomberg ประเมินเศรษฐกิจไทยปี 64 น่าสนใจเป็น อันดับ 1 ใน 17 ประเทศในกลุ่มประเทศเศรษฐกิจเกิดใหม่
วันนี้ (5 ก.พ.64) นางสาวกุลยา ตันติเตมิท ผู้ตรวจราชการกระทรวงการคลัง  รักษาราชการแทนผู้อํานวยการสํานักงานเศรษฐกิจการคลัง ชี้แจงกรณีมีการวิจารณ์ถึงรายได้รัฐบาลสุทธิในปี 2565 จะมีการจัดเก็บภาษีน้อยลง ทําให้ส่งผลต่อฐานะทางการคลังของรัฐบาลส่อ “ล้มละลาย” ว่า เศรษฐกิจไทยมีสัญญาณปรับตัวดีขึ้น ทั้งในด้านอุปสงค์จากในและต่างประเทศ สะท้อนจากการส่งออกสินค้าที่กลับมาขยายตัวเป็นครั้งแรกในรอบ 8 เดือน ที่ร้อยละ 4.7 ต่อปี ขณะที่เสถียรภาพเศรษฐกิจไทยอยู่ในเกณฑ์ดี สะท้อนจากอัตราเงินเฟ้อที่อยู่ในระดับต่ํา และทุนสํารองระหว่างประเทศอยู่ในระดับสูง
ทั้งนี้ จากสถานการณ์เศรษฐกิจไทยล่าสุด สะท้อนให้เห็นว่าเศรษฐกิจไทยได้ผ่านจุดต่ําสุดแล้ว และจะปรับตัวดีขึ้นอย่างต่อเนื่อง นอกจากนี้ เศรษฐกิจไทยยังคงได้รับความเชื่อมั่นจากนักลงทุนทั้งในและต่างประเทศ โดยล่าสุดสํานักข่าว Bloomberg ได้ประเมินมุมมองอนาคตเศรษฐกิจของไทยปี 2564 ว่าเป็นประเทศที่น่าสนใจเป็น อันดับ 1 ใน 17 ประเทศในกลุ่มประเทศเศรษฐกิจเกิดใหม่(Emerging Market Economies) สะท้อนได้จากเงินสํารองระหว่างประเทศในระดับสูง ความแข็งแกร่งในภาคการเงินระหว่างประเทศและศักยภาพในการดึงดูดเงินทุนจากต่างประเทศ อีกทั้ง Bloomberg ได้เผยแพร่ดัชนีประสิทธิภาพของระบบรักษาสุขภาพ (Bloomberg Heath-Efficiency Index 2020) โดยชื่นชมประเทศไทยว่าเป็นหนึ่งในสิบอันดับแรก (อันดับที่ 9) ของประเทศที่มีระบบรักษาสุขภาพที่มีประสิทธิภาพสูงเหนือกว่าอีกหลายประเทศจากกลุ่มตัวอย่าง 57 ประเทศที่มีขนาดเศรษฐกิจใหญ่ แสดงให้เห็นถึงระบบสาธารณสุขของไทยที่มีประสิทธิภาพสูง ในส่วนของการจัดเก็บรายได้ รัฐบาลจะเป็นไปตามภาวะเศรษฐกิจของประเทศ โดยในช่วงปีงบประมาณ 2557 – 2563 การจัดเก็บรายได้รัฐบาลขยายตัวเพิ่มขึ้น คิดเป็นอัตราการขยายตัวเฉลี่ยร้อยละ 2.1 ต่อปี ยืนยันสถานการณ์ทางการคลังประเทศไทยในปัจจุบันยังอยู่ในระดับที่เข้มแข็ง มีความมั่นคงและมีสภาพคล่องเพียงพอต่อการดําเนินนโยบายของรัฐบาล รวมถึงมาตรการเพื่อบรรเทาผลกระทบจากสถานการณ์การระบาดของ COVID-19 แก่ผู้ประกอบการและประชาชนทุกกลุ่มต่อเนื่อง
-----------------
รัฐบาลไทย-ข่าวทำเนียบรัฐบาล-สำนักงานสลากฯ เตือนตัวแทนจำหน่ายและผู้ซื้อจองล่วงหน้าฯ ห้ามนำสลากไปขายส่งหรือขายต่อ ย้ำขายสลากเกินราคาเป็นการกระทำที่ผิดกฎหมาย
วันศุกร์ที่ 5 กุมภาพันธ์ 2564
สํานักงานสลากฯ เตือนตัวแทนจําหน่ายและผู้ซื้อจองล่วงหน้าฯ ห้ามนําสลากไปขายส่งหรือขายต่อ ย้ําขายสลากเกินราคาเป็นการกระทําที่ผิดกฎหมาย
สํานักงานสลากฯ ขอเตือนตัวแทนจําหน่ายสลากกินแบ่งรัฐบาล และผู้ซื้อจองล่วงหน้าฯ การนําสลากไปขายต่อผ่านเว็บไซต์เหล่านั้น เป็นการกระทําที่ผิดเงื่อนไขที่กําหนดไว้ในสัญญา และหลักเกณฑ์ในการรับสลากไปจําหน่าย ตามที่กําหนดให้ตัวแทนจําหน่ายและผู้ซื้อจองล่วงหน้าฯ
วันนี้ (5 กุมภาพันธ์ 2564) เวลา 15.00 น. ที่สํานักงานสลากกินแบ่งรัฐบาล พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวกรณีที่มีการนําสลากกินแบ่งรัฐบาล ไปโพสต์ขายผ่านเครือข่าวสังคมออนไลน์หน้าเว็บไซต์ต่างๆ ซึ่งกําลังอยู่ในความสนใจว่า สํานักงานสลากฯ ขอเตือนตัวแทนจําหน่ายสลากกินแบ่งรัฐบาล และผู้ซื้อจองล่วงหน้าฯ การนําสลากไปขายต่อผ่านเว็บไซต์เหล่านั้น เป็นการกระทําที่ผิดเงื่อนไขที่กําหนดไว้ในสัญญา และหลักเกณฑ์ในการรับสลากไปจําหน่าย ตามที่กําหนดให้ตัวแทนจําหน่ายและผู้ซื้อจองล่วงหน้าฯ มีหน้าที่ต้องไปขายด้วยตนเองทุกงวดตลอดอายุสัญญา และต้องขายในลักษณะขายปลีกให้แก่ผู้บริโภคโดยตรงเท่านั้น ห้ามนําไปขายส่ง หรือขายให้แก่ผู้ที่ซื้อสลากเพื่อนําไปขายต่อเป็นอันขาด หากตรวจพบว่าไม่ได้ขายด้วยตนเองจะถือว่าผิดสัญญา และสํานักงานฯ จะบอกเลิกสัญญา รวมถึงยกเลิกสิทธิการลงทะเบียน กรณีเป็นผู้ซื้อจองล่วงหน้า และผู้ที่จําหน่ายสลากเกินราคา มีความผิดตามกฎหมายระวางโทษปรับไม่เกินหนึ่งหมื่นบาท
พร้อมกันนั้น ขอเตือนให้ผู้ซื้อสลากเพิ่มความระมัดระวังในการซื้อสลากผ่านระบบการจําหน่ายผ่านสื่อสังคมออนไลน์ โดยหากซื้อไปแล้วแต่ไม่ได้รับใบสลากมาไว้ในครอบครอง เมื่อถูกรางวัล อาจไม่สามารถนําสลากขอรับเงินรางวัลได้ ในส่วนการดําเนินการกับเว็บไซต์ต่างๆ นั้น ขณะนี้สํานักงานฯ กําลังอยู่ระหว่างรวบรวมข้อเท็จจริง หากพบว่าเป็นการกระทําที่ไม่ถูกต้อง จะดําเนินการตามกฎหมายต่อไป
พ.ต.อ.บุญส่งกล่าวว่า ยังได้มอบหมายให้เจ้าหน้าที่ลงพื้นที่ตรวจสอบการจําหน่ายสลากทั้งส่วนกลาง และส่วนภูมิภาคอย่างต่อเนื่อง เพื่อเก็บข้อมูลพฤติกรรมการจําหน่าย ตรวจสอบราคา รวมถึงการทําสลากรวมชุดเพื่อนํามาพิจารณาลงโทษยกเลิกการเป็นตัวแทนจําหน่าย หากมีการนําสลากฯไปขายต่อทํากําไร หรือผู้ที่ไม่ปฏิบัติตามสัญญา
รัฐบาลไทย-ข่าวทำเนียบรัฐบาล-การประชุมคณะกรรมการพิจารณาอุทธรณ์ ครั้งที่ 2/2564
วันศุกร์ที่ 5 กุมภาพันธ์ 2564
การประชุมคณะกรรมการพิจารณาอุทธรณ์ ครั้งที่ 2/2564
การประชุมคณะกรรมการพิจารณาอุทธรณ์ ครั้งที่ 2/2564
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานในการประชุมคณะกรรมการพิจารณาอุทธรณ์ครั้งที่2/2564ณห้องประชุมกรมส่งเสริมสหกรณ์เทเวศร์กรุงเทพมหานครโดยมีนายวิศิษฐ์ศรีสุวรรณ์รองอธิบดีกรมส่งเสริมสหกรณ์ผู้แทนจากสํานักงานปลัดกระทรวงเกษตรและสหกรณ์กระทรวงการคลังสํานักงานคณะกรรมการกฤษฎีกากรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้องเข้าร่วมซึ่งที่ประชุมได้มีการพิจารณาหารือข้ออุทธรณ์ตามระเบียบว่าด้วยการพิจารณาอุทธรณ์พ.ศ. 2563จํานวน2เรื่อง
รัฐบาลไทย-ข่าวทำเนียบรัฐบาล-ปลัดเกษตร ประชุมหารือแนวทางการดำเนินโครงการอันเนื่องมาจากพระราชดำริ
วันศุกร์ที่ 5 กุมภาพันธ์ 2564
ปลัดเกษตร ประชุมหารือแนวทางการดําเนินโครงการอันเนื่องมาจากพระราชดําริ
ปลัดเกษตร ประชุมหารือแนวทางการดําเนินโครงการอันเนื่องมาจากพระราชดําริ พร้อมมอบหมายให้ทุกหน่วยงานในสังกัด จัดตั้งหน่วยงานรับผิดชอบหลัก และจัดทําฐานข้อมูล เพื่อขับเคลื่อนการดําเนินโครงการฯ ร่วมกัน
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมและบรรยายพิเศษแนวทางการดําเนินโครงการอันเนื่องมาจากพระราชดําริ และถ่ายทอดสัญญาณประชุมออนไลน์ไปยังหน่วยงานในสังกัดกระทรวงเกษตรและสหกรณ์ ทั้งส่วนกลางและส่วนภูมิภาคผ่านระบบ Zoom Meeting ณ ห้องประชุมกระทรวงเกษตรและสหกรณ์ ว่า การประชุมและบรรยายพิเศษในครั้งนี้ ได้รับเกียรติจากเลขาธิการสํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ (นายดนุชา สินธวานนท์) มาถ่ายทอดองค์ความรู้เกี่ยวกับการดําเนินงานโครงการอันเนื่องมาจากพระราชดําริให้กับผู้ปฏิบัติงานโครงการอันเนื่องมาจากพระราชดําริของกระทรวงเกษตรและสหกรณ์ ให้ได้รับรู้องค์ความรู้ในด้านต่าง ๆ ที่สําคัญ ทั้งประวัติความเป็นมา ที่มาและลักษณะของโครงการฯ รวมถึงขั้นตอนวิธีการดําเนินงาน เพื่อนําไปพัฒนาระบบและเพิ่มประสิทธิภาพในการปฏิบัติงานโครงการอันเนื่องมาจากพระราชดําริของกระทรวงเกษตรและสหกรณ์ นอกจากนี้ สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ (กปร.) ที่เป็นหน่วยงานหลักในการดําเนินโครงการอันเนื่องมาจากพระราชดําริ ยังเปิดโอกาสให้หน่วยงานในสังกันกระทรวงเกษตรฯ ได้แสดงความคิดเห็นและแลกเปลี่ยนเรียนรู้ เพื่อนําไปขับเคลื่อนและสนองงานโครงการอันเนื่องมาจากพระราชดําริ พร้อมกําหนดแนวทางการดําเนินงานของกระทรวงเกษตรและสหกรณ์ต่อไป
ดร.ทองเปลว กล่าวเพิ่มเติมว่า กระทรวงเกษตรและสหกรณ์ได้ให้ความสําคัญกับการดําเนินโครงการอันเนื่องมาจากพระราชดําริเป็นอับดับต้น จึงได้มอบหมายให้ทุกหน่วยงานในสังกัดกระทรวงเกษตรฯ ร่วมกันขับเคลื่อนโครงการฯ โดยให้จัดตั้งกองหรือสํานัก เพื่อรับผิดชอบโครงการอันเนื่องมาจากพระราชดําริทุกประเภทของหน่วยงานตน และถ้ามีการจัดตั้งกองหรือสํานักที่รับผิดชอบโครงการฯ แล้ว ให้ดําเนินการจัดทําฐานข้อมูล โดยใช้ระบบเดียวกันทุกหน่วยงาน และแจ้งให้กระทรวงฯ ทราบอย่างต่อเนื่อง รวมทั้งหน่วยงานจะต้องเผยแพร่ประชาสัมพันธ์การดําเนินโครงการฯ ที่แล้วเสร็จหรือกําลังดําเนินโครงการฯ อยู่ เพื่อให้ประชาชนและเจ้าหน้าที่รับทราบด้วย
ทั้งนี้ การดําเนินงานเพื่อสนองงานโครงการอันเนื่องมาจากพระราชดําริ ตามข้อมูลที่สํานักงาน กปร. ได้รวบรวมไว้ตั้งแต่ปี พ.ศ. 2495 จนถึง 31 กรกฎาคม 2563 มีจํานวนทั้งสิ้น 4,877 โครงการ จําแนกตามการพัฒนาด้านต่าง ๆ จํานวน 8 ด้าน ได้แก่ 1) โครงการพัฒนาด้านแหล่งน้ํา จํานวน 3,386 โครงการ 2) โครงการพัฒนาด้านการเกษตร จํานวน 142 โครงการ 3) โครงการพัฒนา ด้านสิ่งแวดล้อม จํานวน 199 โครงการ 4) โครงการพัฒนาด้านการส่งเสริมอาชีพ จํานวน 347 โครงการ 5) โครงการพัฒนาด้านสาธารณสุข จํานวน 59 โครงการ 6) โครงการด้านคมนาคม/สื่อสาร จํานวน 84 โครงการ 7) โครงการพัฒนาด้านสวัสดิการสังคม/การศึกษา จํานวน 399 โครงการ และ 8) โครงการพัฒนาแบบบูรณาการ และโครงการพัฒนาด้านอื่น ๆ จํานวน 261 โครงการ โดยกระทรวงเกษตรและสหกรณ์ ได้ร่วมสนองงานโครงการอันเนื่องมาจากพระราชดําริมาอย่างต่อเนื่อง และเป็นหน่วยงานหลักในการสนับสนุนการดําเนินงาน โดยเฉพาะอย่างยิ่งในด้านการพัฒนาแหล่งน้ํา และการส่งเสริมพัฒนาอาชีพด้านการเกษตร
รัฐบาลไทย-ข่าวทำเนียบรัฐบาล-กรมศุลกากรออกมาตรการเพื่อช่วยเหลือประชาชนและผู้ประกอบการจากการแพร่ระบาดของไวรัสโคโรนา 2019 (COVID – 19) ระลอกใหม่
วันศุกร์ที่ 5 กุมภาพันธ์ 2564
กรมศุลกากรออกมาตรการเพื่อช่วยเหลือประชาชนและผู้ประกอบการจากการแพร่ระบาดของไวรัสโคโรนา 2019 (COVID – 19) ระลอกใหม่
กรมศุลกากรตระหนักถึงความเดือดร้อนของประชาชนในช่วงการแพร่ระบาดของไวรัสโคโรนา 2019 (COVID – 19) ระลอกใหม่ จึงออกมาตรการเพื่อช่วยเหลือประชาชนและผู้ประกอบการ รวม 3 มาตรการ
กรมศุลกากรตระหนักถึงความเดือดร้อนของประชาชนในช่วงการแพร่ระบาดของไวรัสโคโรนา 2019 (COVID – 19) ระลอกใหม่ จึงออกมาตรการเพื่อช่วยเหลือประชาชนและผู้ประกอบการ รวม 3 มาตรการ ดังนี้
1. การอํานวยความสะดวกให้ผู้ประกอบการสามารถใช้สําเนาภาพถ่ายหนังสือรับรองถิ่นกําเนิดสินค้าเพื่อขอใช้ผ่อนผันในการปฏิบัติพิธีการศุลกากรยกเว้นอากรและลดอัตราศุลกากร ภายใต้เขตการค้าเสรี โดยจะต้องยื่นต้นฉบับรับรองถิ่นกําเนิดสินค้าตัวจริง ภายใน 30 วัน นับแต่วันที่ตรวจปล่อยสินค้าออกจากอารักขาศุลกากร หากไม่สามารถนําต้นฉบับมาแสดงภายในกําหนดเวลาดังกล่าว เนื่องจากติดปัญหาการแพร่ระบาดของโรคติดเชื้อไวรัสโคโรนา 2019 ( COVID – 19 ) ให้ยื่นคําร้องล่วงหน้าก่อนครบกําหนดระยะเวลาดังกล่าวไม่น้อยกว่า 7 วันทําการ เพื่อทําการขยายระยะเวลา ทั้งนี้ มาตรการดังกล่าวมีผลจนกระทั่ง วันที่ 31 มีนาคม 2564 ตามประกาศกรมศุลกากรที่ 203/2563 เรื่อง การแสดงหนังสือรับรองถิ่นกําเนิดสินค้า สําหรับผู้นําของเข้าที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ลงวันที่ 28 ธันวาคม พ.ศ. 2563
2. การขยายเวลาการอนุญาตตัวแทนออกของ / ผู้ปฏิบัติงานเกี่ยวกับการออกของที่หมดอายุตั้งแต่วันที่ 1 ม.ค. 2564 - 30 มิ.ย. 2564 ให้หมดอายุในวันที่ 30 มิ.ย. 2564 โดยสามารถยื่นคําขอต่ออายุได้ใหม่ ตั้งแต่วันที่ 1 มิ.ย. 2564 เป็นต้นไป ตามประกาศกรมศุลกากรที่ 204/2563 เรื่อง มาตรการตัวแทนออกของและผู้ปฏิบัติงานเกี่ยวกับการออกของ ลงวันที่ 30 ธันวาคม 2563
3. การกําหนดหลักเกณฑ์ วิธีการ และเงื่อนไขการปฏิบัติพิธีการศุลกากรในการยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 เพื่อให้การจัดทําข้อมูลใบขนสินค้าขาเข้า และการยกเว้นอากรศุลกากรเป็นไปด้วยความถูกต้องตามประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อการรักษา วินิจฉัย หรือป้องกันโรคติดเชื้อไวรัสโคโรนา 2019 (ฉบับที่ 2) ลงวันที่ 22 ธันวาคม พ.ศ. 2563 โดยประกาศนี้มีผลบังคับใช้บังคับตั้งแต่วันที่ 1 ตุลาคม 2563 ถึงวันที่ 31 มีนาคม 2564 ตามประกาศกรมศุลกากรที่ 22 /2564 ลงวันที่ 29 มกราคม 2564
ทั้งนี้ สามารถศึกษารายละเอียดเพิ่มเติมที่ www.customs.go.th หรือ สายด่วน 1164**
รัฐบาลไทย-ข่าวทำเนียบรัฐบาล-บีโอไอ - สวทช. ต่อยอดเทคโนโลยีอุตสาหกรรมการแพทย์
วันศุกร์ที่ 5 กุมภาพันธ์ 2564
บีโอไอ - สวทช. ต่อยอดเทคโนโลยีอุตสาหกรรมการแพทย์
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 4 จากซ้าย) พร้อมด้วยเจ้าหน้าที่บีโอไอ ได้หารือเรื่องการพัฒนาต่อยอดเทคโนโลยีจากต่างประเทศ (Technology Localization)
สําหรับอุตสาหกรรมเครื่องมือแพทย์ และการพัฒนาแพลตฟอร์มTelemedicineร่วมกับคณะผู้บริหารของสํานักงานพัฒนาวิทยาศาสตร์และเทคโนโลยีแห่งชาติ (สวทช.) นําโดย ดร.ฐิตาภา สมิตินนท์ รองผู้อํานวยการ สวทช.ณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 29 มกราคม - 4 กุมภาพันธ์ 2564
วันศุกร์ที่ 5 กุมภาพันธ์ 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 29 มกราคม - 4 กุมภาพันธ์ 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 29 มกราคม - 4 กุมภาพันธ์ 2564 พบการกระทําผิด จํานวน 555 คดี คิดเป็นเงินค่าปรับ 9.85 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 29 มกราคม - 4 กุมภาพันธ์ 2564) พบว่ามีการกระทําผิด จํานวน 555 คดี คิดเป็นเงินค่าปรับ 9.85 ล้านบาท โดยแยกเป็น สุรา จํานวน 293 คดี ค่าปรับ 3.18 ล้านบาท ยาสูบ จํานวน 186 คดี ค่าปรับ 2.96 ล้านบาท ไพ่ จํานวน 17 คดี ค่าปรับ 0.23 ล้านบาท น้ํามันและผลิตภัณฑ์น้ํามัน จํานวน 20 คดี ค่าปรับ 1.91 ล้านบาท น้ําหอม จํานวน 2 คดี ค่าปรับ 0.05 ล้านบาท รถจักรยานยนต์ จํานวน 23 คดี ค่าปรับ 0.68 ล้านบาท และสินค้าอื่น ๆ จํานวน 14 คดี ค่าปรับ 0.84 ล้านบาท โดยมีของกลางแยกเป็นน้ําสุรา จํานวน 1,672.978 ลิตร ยาสูบ จํานวน 5,319 ซอง ไพ่ จํานวน 1,759 สํารับ น้ํามันและผลิตภัณฑ์น้ํามัน จํานวน 56,825.000 ลิตร น้ําหอม จํานวน 4,240 ขวด รถจักรยานยนต์ จํานวน 36 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 4 กุมภาพันธ์ 2564 พบว่ามีการกระทําผิด จํานวน 10,150 คดี คิดเป็นเงินค่าปรับ 187.04 ล้านบาท โดยแยกเป็น สุรา จํานวน 5,731 คดี ค่าปรับ 52.85 ล้านบาท ยาสูบ จํานวน 3,044 คดี ค่าปรับ 69.97 ล้านบาท ไพ่ จํานวน 239 คดี ค่าปรับ 2.98 ล้านบาท น้ํามันและผลิตภัณฑ์น้ํามัน จํานวน 413 คดี ค่าปรับ 27.74 ล้านบาท น้ําหอม จํานวน 39 คดี ค่าปรับ 1.70 ล้านบาท รถจักรยานยนต์ จํานวน 471 คดี ค่าปรับ จํานวน 12.48 ล้านบาท และสินค้าอื่น ๆ จํานวน 213 คดี ค่าปรับ 19.32 ล้านบาท โดยมีของกลางแยกเป็นน้ําสุรา จํานวน 255,738.619 ลิตร ยาสูบ จํานวน 221,055 ซอง ไพ่ จํานวน 17,699 สํารับ น้ํามันและผลิตภัณฑ์น้ํามัน จํานวน 828,691.000 ลิตร น้ําหอม จํานวน 86,656 ขวด รถจักรยานยนต์ จํานวน 684 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัดเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่นที่ 43
วันศุกร์ที่ 5 กุมภาพันธ์ 2564
ปลัดเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่นที่ 43
ปลัดเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่นที่ 43 มุ่งหวังให้เป็นกําลังสําคัญในการขับเคลื่อนนโยบายของกระทรวงเกษตรฯ
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานพิธีเปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่นที่ 43 ที่จัดขึ้นระหว่างวันที่ 1 – 15 กุมภาพันธ์ 2564 พร้อมบรรยายพิเศษ “บทบาทหน้าที่นักบริหารการพัฒนาการเกษตรและสหกรณ์ ระดับต้น” โดยมีนายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ น.ส.ทัศนีย์ เมืองแก้ว รองเลขาธิการสํานักงานเศรษฐกิจการเกษตร และนางกาญจนา แดงรุ่งโรจน์ ผู้อํานวยการสถาบันเกษตราธิการ เข้าร่วม ณ ห้องประชุมกระทรวงเกษตรและสหกรณ์
ทั้งนี้ ปลัดกระทรวงเกษตรและสหกรณ์ได้เน้นย้ําให้ผู้เข้าร่วมการอบรมนํานโยบายของรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) และนโยบายสําคัญของกระทรวงเกษตรและสหกรณ์มาปฏิบัติเพื่อให้เกิดผลอย่างเป็นรูปธรรม อาทิ โครงการ 1 ตําบล 1 กลุ่มเกษตรทฤษฎีใหม่ โครงการยกระดับแปลงใหญ่ด้วยเกษตรสมัยใหม่และการเชื่อมโยงตลาด เป็นต้น พร้อมทั้งมุ่งหวังให้ผู้เข้าร่วมอบรมเป็นกําลังสําคัญในการขับเคลื่อนโครงการต่าง ๆ ให้มีประสิทธิภาพมากยิ่งขึ้น โดยจะต้องเน้นการประชาสัมพันธ์เชิงรุก และเข้าถึงเกษตรกรโดยตรง เพื่อสร้างความรู้ความเข้าใจให้แก่พี่น้องเกษตรกรให้ได้มากและรวดเร็วที่สุด เพื่อให้เกษตรกรได้รับรู้ทั้งข้อดีข้อเสีย และผลประโยชน์ที่ได้รับ
รัฐบาลไทย-ข่าวทำเนียบรัฐบาล-“ชาวสารคามดีใจ กระทรวงทรัพยากรฯ ดึงแสงอาทิตย์ มาสูบน้ำ ช่วยภัยแล้ง”
วันศุกร์ที่ 5 กุมภาพันธ์ 2564
“ชาวสารคามดีใจ กระทรวงทรัพยากรฯ ดึงแสงอาทิตย์ มาสูบน้ํา ช่วยภัยแล้ง”
“ชาวสารคามดีใจ กระทรวงทรัพยากรฯ ดึงแสงอาทิตย์ มาสูบน้ํา ช่วยภัยแล้ง”
“ชาวสารคามดีใจ กระทรวงทรัพยากรฯ ดึงแสงอาทิตย์ มาสูบน้ํา ช่วยภัยแล้ง”
วันที่ 5 กุมภาพันธ์ 2564 เวลา 16.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม  เป็นประธานเปิดโครงการระบบกระจายน้ําด้วยพลังงานแสงอาทิตย์หนองปลาไหล บ้านหนองบุญชู ต.กู่ทอง อ.เชียงยืน จ.มหาสารคาม โดยมี นายเกียรติศักดิ์ ตรงศิริ ผู้ว่าราชการจังหวัดมหาสารคาม ให้การต้อนรับ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารของกระทรวงฯ ร่วมเป็นเกียรติภายในพิธีเปิด และมอบโครงการให้ประชาชนในพื้นที่ดูแลต่อไป ก่อนที่จะเยี่ยมชมกลุ่มวิสาหกิจชุมชน และปลูกต้นยางนาบริเวณริมหนองปลาไหลไว้เพื่อเป็นที่ระลึก
นายวราวุธ กล่าวว่า รัฐบาลได้ให้ความสําคัญกับปัญหาภัยแล้งของพี่น้องประชาชนเป็นอย่างมาก กระทรวงฯ จึงได้เร่งแก้ปัญหาความเดือดร้อนอย่างเต็มกําลังความสามารถ เพื่อให้ทันต่อความเดือดร้อนของประชาชน
“หมู่บ้านแห่งนี้ ถือว่าโชคดีที่ยังมีน้ําผิวดินไว้ใช้ แต่ขอให้ทุกท่านร่วมกันอนุรักษ์แหล่งน้ํา ใช้น้ําอย่างรู้คุณค่า และขอให้ร่วมกันปลูกต้นไม้ เพราะต้นไม้เป็นแหล่งผลิตน้ําที่ดี เพื่อลูกหลานของพวกเรา เพื่ออนาคตของพวกเรา“ นายวราวุธ กล่าว
จากการสอบถามชาวบ้าน พบว่า พื้นที่นี้ขาดแคลนระบบชลประทาน และประสบปัญหาอุทกภัยในฤดูฝนมาอย่างต่อเนื่อง
ซึ่งกระทรวงทรัพยากรธรรมชาติและสิ่งแวดล้อม โดย กรมทรัพยากรน้ํา ได้ร่วมกับหน่วยงานที่เกี่ยวข้องสํารวจพื้นที่และก่อสร้างโครงการดังกล่าว เพื่อเร่งแก้ปัญหาความเดือนร้อนให้กับประชาชน ซึ่งระบบกระจายน้ําแห่งนี้ ได้สร้างรอยยิ้มและความสุขให้กับชาวบ้านเป็นอย่างมาก
สําหรับโครงการระบบกระจายน้ําด้วยพลังแสงอาทิตย์หนองปลาไหลนี้ เป็นแห่งที่ 2 ทางด้านทิศตะวันตก ของหนองปลาไหล จัดสร้างโดย สํานักงานทรัพยากรน้ําภาค 4 กรมทรัพยากรน้ํา
ใช้ระบบพลังงานแสงอาทิตย์ขนาด 4 กิโลวัตต์
เพื่อนําน้ําจากแหล่งน้ําแห่งนี้ส่งไปช่วยเหลือประชาชนในการอุปโภคบริโภคกว่า 233 ครัวเรือน และยังสามารถช่วยเหลือพี่น้องเกษตรกรบริเวณรอบพื้นที่ได้อีกกว่า 250 ไร่
รัฐบาลไทย-ข่าวทำเนียบรัฐบาล-ก.อุตฯ ยันห้องแล็ปทดสอบหน้ากากอนามัยพร้อม หลังบอร์ดเห็นชอบเป็นสินค้าควบคุม พร้อมการันตีหน้ากากอนามัยที่ดี ต้องมี มอก.
วันศุกร์ที่ 5 กุมภาพันธ์ 2564
ก.อุตฯ ยันห้องแล็ปทดสอบหน้ากากอนามัยพร้อม หลังบอร์ดเห็นชอบเป็นสินค้าควบคุม พร้อมการันตีหน้ากากอนามัยที่ดี ต้องมี มอก.
ก.อุตฯเตรียมพร้อมห้องแล็ปสําหรับทดสอบหน้ากากอนามัย หลังบอร์ด สมอ. เห็นชอบให้เป็นสินค้าควบคุมเมื่อวันที่ 19 ม.ค.64 ที่ผ่านมา เพื่ออํานวยความสะดวกและลดภาระค่าใช้จ่ายให้ผู้ประกอบการไม่ต้องส่งสินค้าไปทดสอบยังต่างประเทศย้ําหน้ากากอนามัยมาตรฐาน มอก. มีคุณภาพ
กระทรวงอุตสาหกรรม เตรียมพร้อมห้องแล็ปสําหรับทดสอบหน้ากากอนามัย หลังบอร์ด สมอ. เห็นชอบให้เป็นสินค้าควบคุมเมื่อวันที่ 19 มกราคม 2564 ที่ผ่านมา เพื่ออํานวยความสะดวกและลดภาระค่าใช้จ่ายให้ผู้ประกอบการไม่ต้องส่งสินค้าไปทดสอบยังต่างประเทศ ย้ําหน้ากากอนามัยมาตรฐาน มอก. มีคุณภาพ ปลอดภัย ประชาชนใช้ได้อย่างมั่นใจ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากสถานการณ์การแพร่ระบาดของเชื้อไวรัสโควิด-19 หน้ากากอนามัยกลายเป็นของใช้ที่จําเป็นในชีวิตประจําวันของประชาชนทุกคนตามวิถีปกติใหม่ หรือ นิว นอร์มอล (New Normal) จึงทําให้เกิดความต้องการใช้หน้ากากอนามัย มีมากยิ่งขึ้น ส่งผลให้มีการจําหน่ายสินค้าที่ไม่มีคุณภาพปะปนอยู่ในท้องตลาด หลากหลายรูปแบบ และราคาที่แตกต่างกันไป นอกจากนี้ ยังตรวจสอบพบว่า มีการนําหน้ากากอนามัยไม่ได้มาตรฐานจากประเทศเพื่อนบ้านเข้ามาจําหน่ายในประเทศไทยเป็นจํานวนมาก ส่งผลกระทบต่อความปลอดภัยของประชาชน จึงต้องเร่งรัดให้ สมอ. ดําเนินการประกาศเป็นสินค้าควบคุม
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่ามาตรฐานหน้ากากอนามัยใช้ครั้งเดียว มอก.2424-2562 แบ่งตามระดับการใช้งานและการป้องกันออกเป็น 3 ระดับ คือ ระดับที่ 1 หน้ากากอนามัยสําหรับใช้งานทั่วไป ระดับที่ 2 หน้ากากอนามัยสําหรับใช้งานด้านการแพทย์ทั่วไป และระดับที่ 3 หน้ากากอนามัยสําหรับใช้งานด้านการแพทย์ในทางศัลยกรรม ซึ่งทั้ง 3 ระดับนี้ จะมีประสิทธิภาพในการกรองแบคทีเรีย กรองอนุภาคขนาดเล็ก และป้องกันไม่ให้ของเหลวซึมผ่านได้ โดยบอร์ด สมอ. (คณะกรรมการมาตรฐานผลิตภัณฑ์อุตสาหกรรม) ได้เห็นชอบให้เป็นสินค้าควบคุมเมื่อวันที่ 19 มกราคม 2564 ที่ผ่านมา ซึ่งขณะนี้ สมอ. อยู่ระหว่างการทําประชาพิจารณ์เพื่อหาข้อสรุปที่ยอมรับได้จากทุกฝ่าย คาดว่ามาตรฐานดังกล่าวจะมีผลบังคับใช้ภายใน ส.ค.นี้ ซึ่งผู้ประกอบการที่ทํา หรือนําเข้าสินค้าดังกล่าวจะต้องขออนุญาตจาก สมอ. ก่อนทํา หรือนําเข้า จึงขอแจ้งไปยังผู้ประกอบการให้ทราบและเตรียมตัวยื่นขอใบอนุญาตก่อนวันที่มาตรฐานจะมีผลบังคับใช้ เพื่อให้การดําเนินธุรกิจเป็นไปอย่างต่อเนื่อง
“ขอยืนยันถึงความพร้อมของห้องแล็ปในประเทศ ว่ามีขีดความสามารถในการทดสอบหน้ากากอนามัยตามที่มาตรฐานกําหนดได้ครบถ้วนทุกรายการ เพื่ออํานวยความสะดวก และลดภาระค่าใช้จ่ายให้ผู้ประกอบการโดยไม่ต้องส่งสินค้าไปทดสอบยังต่างประเทศ และหากผู้ประกอบการรายใดต้องการยื่นขอ มอก. สามารถยื่นคําขอออนไลน์ผ่านระบบ E-license ได้ที่ https://itisi.go.th/e-license/ ตลอด 24 ชั่วโมง ทั้งนี้ เมื่อเร็วๆ นี้ สมอ. ได้ออกใบอนุญาต มอก.2424-2562 หน้ากากอนามัยใช้ครั้งเดียว ระดับที่ 1 สําหรับการใช้งานทั่วไป ให้แก่บริษัท เท็กซ์ไทล์ เพรสทีจ จํากัด (มหาชน) ซึ่งเป็นผู้ผลิตหน้ากากอนามัยรายแรกของไทยที่ได้รับการรับรองคุณภาพสินค้าจาก สมอ. ภายใต้เครื่องหมายการค้า “Welcare” จึงขอฝากเตือนประชาชนให้เลือกซื้อหน้ากากอนามัยเฉพาะที่มี มอก. เท่านั้น เพื่อจะได้มั่นใจว่ามีคุณภาพมาตรฐานและปลอดภัย” เลขาธิการ สมอ. กล่าวทิ้งท้าย
รัฐบาลไทย-ข่าวทำเนียบรัฐบาล-ชวนร้านธงฟ้า - คนละครึ่ง รีบอัปเดตแอป “ถุงเงิน”
วันศุกร์ที่ 5 กุมภาพันธ์ 2564
ชวนร้านธงฟ้า - คนละครึ่ง รีบอัปเดตแอป “ถุงเงิน”
...
วันพรุ่งนี้แล้ว (5 ก.พ.) ถือเป็นวันแรก
ที่รัฐบาลคิกออฟโอนเงินช่วยเหลือเยียวยางวดแรก
ตามโครงการ “เราชนะ” ให้กลุ่มผู้ถือบัตรสวัสดิการฯ
.
สามารถใช้สิทธิเพื่อซื้อสินค้าหรือรับบริการ
จากร้านค้าที่ร่วมโครงการได้ทันที
ทั้งร้านธงฟ้าที่มีเครื่องรูดบัตร (EDC)
ร้านค้าที่มีแอปฯ ถุงเงิน /ร้านธงฟ้า
ร้านค้าคนละครึ่ง และร้านเราชนะ
.
สําหรับผู้ประกอบการร้านค้าธงฟ้าฯ
หรือร้านค้าที่เคยลงทะเบียนโครงการคนละครึ่ง ไว้แล้ว
ที่กังวลว่าจะต้องลงทะเบียนร้านค้าเราชนะ หรือไม่
ยืนยันตรงนี้ว่า ไม่ต้องลงทะเบียนใหม่
.
เพียงแค่ อัปเดตแอปพลิเคชัน “ถุงเงิน”
ให้เป็นเวอร์ชันล่าสุด จะมีปุ่มกดเมนูให้ใช้งานได้ทันที
และสามารถดําเนินการได้เองตั้งแต่บัดนี้เป็นต้นไป
.
ขั้นตอนการใช้งานเพื่อรับชําระเงิน จากผู้ถือบัตรสวัสดิการฯ
ของร้านค้าต่าง ๆ มีดังนี้
1. เข้าแอปฯ ถุงเงิน เลือกเมนู เราชนะ
2. กดเลือกบัตรสวัสดิการฯ
3. สแกนบัตรสวัสดิการฯ ผ่านแอปฯ
4. ระบุจํานวนเงินค่าสินค้า /บริการ
5. ผู้ใช้งานกดยืนยันชําระเงิน
6. ใส่รหัส PIN หรือสแกนใบหน้าของผู้ถือบัตร
7. ชําระเงินเรียบร้อย ระบบจะโชว์สลิปหลักฐานการใช้สิทธิ
ซึ่งร้านค้าได้รับเงินเข้าบัญชีในวันถัดไป ไม่เว้นวันหยุดราชการ
.
ส่วนร้านค้า และผู้ให้บริการรายย่อย
ที่ต้องการสมัครเข้าร่วมโครงการ
ยังคงสมัครได้อย่างต่อเนื่อง
เพื่อรองรับการใช้สิทธิได้ถึง 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวง​ยุติธรรม​ โดยกรมราชทัณฑ์​  ร่วมมือ​การนิคมอุตสาหกรรมแห่งประเทศไทย​ คืนคนดีสู่สังคม​ หนุนสร้างงาน-สร้างอาชีพ ให้เป็นผู้ประกอบการใหม่
วันศุกร์ที่ 5 กุมภาพันธ์ 2564
กระทรวง​ยุติธรรม​ โดยกรมราชทัณฑ์​ ร่วมมือ​การนิคมอุตสาหกรรมแห่งประเทศไทย​ คืนคนดีสู่สังคม​ หนุนสร้างงาน-สร้างอาชีพ ให้เป็นผู้ประกอบการใหม่
กระทรวง​ยุติธรรม​ โดยกรมราชทัณฑ์​ ร่วมมือ​การนิคมอุตสาหกรรมแห่งประเทศไทย​ คืนคนดีสู่สังคม​ หนุนสร้างงาน-สร้างอาชีพ ให้เป็นผู้ประกอบการใหม่
ในวัน​ศุกร์​ที่ ๕ กุมภาพันธ์ ๒๕๖๔​ เวลา​ ๑๐.๐๐​ น.​ ณ ห้องประชุม ๑๐ - ๐๑ อาคารที่ทําการกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร กระทรวงยุติธรรม โดยกรมราชทัณฑ์ จัดพิธีลงนามบันทึกข้อตกลงความร่วมมือการส่งเสริมการสร้างงาน สร้างอาชีพ เพื่อคืนคนดีสู่สังคมในระบบงานภาคนิคมอุตสาหกรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม และนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นสักขีพยาน พร้อมด้วยว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายณัฐพล รังสิตพล อธิบดีกรมส่งเสริมอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ผู้บริการกระทรวงยุติธรรมและผู้บริหารกระทรวงอุตสาหกรรม เข้าร่วมงาน
รัฐมนตรีว่าการกระทรวงยุติธรรม กล่าวว่า ความร่วมมือครั้งนี้ เป็นการส่งเสริมการสร้างงานสร้างอาชีพให้กับผู้ต้องขังและผู้พ้นโทษเพื่อคืนคนดีสู่สังคม กรมราชทัณฑ์มีแนวความคิดพัฒนาพฤตินิสัย เพื่อคืนคนดีสู่สังคมอย่างยั่งยืน เป็นการให้ความหวังกับผู้ที่กระทําผิดให้ได้รับโอกาสเพื่อกลับคืนสังคม และเป็นการพัฒนาฝีมือแรงงานทดแทนแรงงานที่ขาดแคลนในปัจจุบัน ไม่ต้องนําเข้าแรงงานต่างชาติ ลดการขาดแคลนแรงงาน และเป็นการสร้างแรงงานทางเลือก รวมถึงการแก้ปัญหาความแออัดในเรือนจํา และสร้างสุขภาวะที่ดีแก่ผู้ต้องขังในเรือนจํา โดยมีการตั้งนิคมอุตสาหกรรมราชทัณฑ์ชั่วคราวที่ เรือนจําชั่วคราวบ้านบึง จังหวัดชลบุรี เป็นเรือนจํานําร่อง มีการฝึกอาชีพงานอุตสาหกรรม เช่น เฟอร์นิเจอร์ งานโลหะ หัตถกรรมและเกษตรแปรรูป เป็นต้น
วันนี้เป็นจุดเริ่มต้นความร่วมมือระหว่างทั้ง ๒ หน่วยงานที่จะสร้างวัฒนธรรมการให้โอกาส จุดประกายความหวังและสร้างภาพลักษณ์ใหม่ให้กับพลเมืองในอนาคต รวมทั้งการแก้ปัญหาการนําเข้าแรงงาน และเป็นการสนับสนุนงานราชทัณฑ์และกระทรวงยุติธรรม ในเรื่องของการคืนคนดีสู่สังคม การส่งเสริมอุตสาหกรรม เป็นการส่งเสริมงานฝีมือของผู้ต้องขังให้เกิดการทํางานร่วมกันระหว่างนักออกแบบกับผู้ผลิต ผู้ค้า เพื่อให้ตรงความต้องการของตลาด ซึ่งปัจจุบันนี้กระทรวงยุติธรรม มีไม้มีค่าที่ยึดมาจากเครือข่ายยาเสพติด ซึ่งมีความจําเป็นในเรื่องการออกแบบเพื่อขายและทํารายได้เข้าสู่กองทุนเพื่อช่วยเหลือผู้พ้นโทษและนําเงินเหล่านั้นเข้าสนับสนุน นิคมอุตสาหกรรม นี่คือแนวทางของกระทรวงยุติธรรม ทั้งนี้ตนในนามของกระทรวงยุติธรรมขอขอบคุณกระทรวงอุตสาหกรรมที่ช่วยให้เกิดงานในวันนี้ ซึ่งจะเป็นตัวอย่างการบูรณาการของหน่วยงานภาครัฐต่อไป
------------------------------------------
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดประสานความร่วมมือทุกภาคส่วน เดินหน้าขับเคลื่อนและขยายผลโครงการอันเนื่องมาจากพระราชดำริและหลักปรัชญาของเศรษฐกิจพอเพียงให้เกิดความยั่งยืน
วันศุกร์ที่ 5 กุมภาพันธ์ 2564
มหาดไทยแจ้งทุกจังหวัดประสานความร่วมมือทุกภาคส่วน เดินหน้าขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียงให้เกิดความยั่งยืน
มหาดไทยแจ้งทุกจังหวัดประสานความร่วมมือทุกภาคส่วน เดินหน้าขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียงให้เกิดความยั่งยืน
วันนี้ (5 ก.พ. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า กระทรวงมหาดไทยได้ดําเนินการขับเคลื่อนและขยายผลโครงการอันเนื่องมาจากพระราชดําริมาอย่างต่อเนื่อง สอดคล้องกับนโยบายรัฐบาล ภารกิจ และบริบทการพัฒนาของพื้นที่ในปัจจุบัน โดยแต่งตั้งคณะกรรมการอํานวยการขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียง กระทรวงมหาดไทย มีปลัดกระทรวงมหาดไทยเป็นประธาน
นายฉัตรชัย พรหมเลิศ กล่าวว่า เพื่อให้การขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียงของจังหวัดมีความประสานสอดคล้องกันและเกิดผลสัมฤทธิ์อย่างเป็นรูปธรรม จึงได้แจ้งให้ผู้ว่าราชการจังหวัดทุกจังหวัดพิจารณาแต่งตั้งคณะกรรมการประสานงานการขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียง จังหวัด ให้เป็นปัจจุบัน มีความคล่องตัว สอดคล้องกับบริบทพื้นที่ มีผู้ว่าราชการจังหวัดเป็นประธานกรรมการ และหัวหน้าสํานักงานจังหวัดเป็นกรรมการและเลขานุการ ซึ่งสามารถพิจารณาตั้งคณะทํางานในมิติต่าง ๆ ตามความเหมาะสมของพื้นที่และประสิทธิผลการทํางาน พร้อมทั้งประสานความร่วมมือกับทุกภาคส่วนในการบริหารจัดการ ดูแลรักษา รวมทั้งสนับสนุนการพัฒนาโครงการอันเนื่องมาจากพระราชดําริ โครงการขยายผลโครงการอันเนื่องมาจากพระราชดําริ และโครงการตามหลักปรัชญาของเศรษฐกิจพอเพียงให้เป็นไปอย่างต่อเนื่องและเกิดความยั่งยืน โดยใช้กลไกคณะกรรมการประสานงานการขับเคลื่อนและขยายผลโครงการอันเนื่องมาจากพระราชดําริและหลักปรัชญาของเศรษฐกิจพอเพียง จังหวัด เพื่อสนับสนุนและกํากับติดตามความก้าวหน้าการดําเนินงานในพื้นที่ ซึ่งจังหวัดสามารถกําหนดกลไกหรือแนวทางการขับเคลื่อนและขยายผลในส่วนอื่น ๆ เพิ่มเติมให้เป็นไปตามบริบทและภูมิสังคมของพื้นที่อีกด้วย
รัฐบาลไทย-ข่าวทำเนียบรัฐบาล-“เราชนะ” พร้อมแล้ว!!! สำหรับการจำหน่ายผ่าน 4 ธนาคาร เปิดจำหน่าย 5 กุมภาพันธ์ 2564 เวลา 08.30 น. เป็นต้นไป
วันศุกร์ที่ 5 กุมภาพันธ์ 2564
“เราชนะ” พร้อมแล้ว!!! สําหรับการจําหน่ายผ่าน 4 ธนาคาร เปิดจําหน่าย 5 กุมภาพันธ์ 2564 เวลา 08.30 น. เป็นต้นไป
ในวันที่ 5 กุมภาพันธ์ 2564 จะเป็นวันแรกของการจําหน่ายพันธบัตรออมทรัพย์พิเศษรุ่น “เราชนะ” วงเงิน 55,000 ล้านบาท ผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ในวันที่ 5 กุมภาพันธ์ 2564 จะเป็นวันแรกของการจําหน่ายพันธบัตรออมทรัพย์พิเศษรุ่น “เราชนะ” วงเงิน 55,000 ล้านบาท ผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ซึ่งการลงทุนในพันธบัตร “เราชนะ” ผู้ลงทุนจะได้รับพันธบัตรรัฐบาลที่มีความมั่นคง และได้รับดอกเบี้ยแน่นอนตามระยะเวลาที่กําหนด โดยแบ่งการจําหน่ายออกเป็น 2 ช่วง เริ่มต้นลงทุนได้ตั้งแต่ 1,000 บาท ถึงไม่จํากัดวงเงินการจําหน่าย ดังนี้
ช่วงที่ 1 วันที่ 5-15 กุมภาพันธ์ 2564 เปิดจําหน่ายให้กับประชาชนทั่วไป 2 รุ่นอายุ ได้แก่ รุ่นอายุ 5 ปีและ 10 ปี อัตราดอกเบี้ยแบบขั้นบันได (Step Up) ตั้งแต่ร้อยละ 1.50 – 3.00 ต่อปี โดยรุ่นอายุ 5 ปี อัตราดอกเบี้ยเฉลี่ยอยู่ที่ร้อยละ 2.00 ต่อปี และรุ่นอายุ 10 ปี อัตราดอกเบี้ยเฉลี่ยร้อยละ 2.50 ต่อปี
ช่วงที่ 2 วันที่ 16-19 กุมภาพันธ์ 2564 เปิดจําหน่ายให้กับนิติบุคคลที่ไม่แสวงหากําไรตามที่กระทรวงการคลังกําหนด รุ่นอายุ 15 ปี อัตราดอกเบี้ยคงที่ร้อยละ 1.80 ต่อปี
ผู้ที่ต้องการลงทุนเพิ่มแบบไม่จํากัดวงเงิน สามารถติดต่อสอบถามวิธีการซื้อพันธบัตรหรือจองคิวเข้ารับบริการได้ล่วงหน้าจาก 4 ธนาคารตัวแทนจําหน่าย หรือซื้อผ่าน Internet Banking และ Mobile Banking ได้ตลอด 24 ชั่วโมง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดการดำเนินกิจกรรมแลกเปลี่ยนเรียนรู้ MOI KM Sharing Day ครั้งที่ 4
วันศุกร์ที่ 5 กุมภาพันธ์ 2564
รองปลัดฯ วรวรรณ เป็นประธานเปิดการดําเนินกิจกรรมแลกเปลี่ยนเรียนรู้ MOI KM Sharing Day ครั้งที่ 4
รองปลัดฯ วรวรรณ เป็นประธานเปิดการดําเนินกิจกรรมแลกเปลี่ยนเรียนรู้ MOI KM Sharing Day ครั้งที่ 4
วันนี้ (5 กุมภาพันธ์ 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานในพิธีเปิดกิจกรรมแลกเปลี่ยนเรียนรู้ MOI KM Sharing Day ครั้งที่ 4 โดยในครั้งนี้ เป็นการแลกเปลี่ยนเรียนรู้ เรื่อง การติดตามประเมินผลโครงการของสํานักงานปลัดกระทรวงอุตสาหกรรมผ่านระบบสารสนเทศ และ เรื่อง โครงการจิตอาสาของกระทรวงอุตสาหกรรม โดยมี กองตรวจราชการเป็นผู้นําเสนอผ่านโปรแกรม Zoom ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
กิจกรรมแลกเปลี่ยนเรียนรู้ MOI KM Sharing Day เป็นกิจกรรมที่สํานักงานปลัดกระทรวงอุตสาหกรรมจัดทําขึ้นเพื่อส่งเสริมให้บุคลากรได้รับความรู้ และวิทยาการใหม่ๆ ตลอดจนได้มีโอกาสในการเรียนรู้และแลกเปลี่ยนประสบการณ์ต่างๆ ร่วมกัน ซึ่งจะก่อให้เกิดแนวทางในการดําเนินงานที่จะนําไปสู่การพัฒนาองค์กสู่การเป็นองค์กรแห่งการเรียนรู้ต่อไป
รัฐบาลไทย-ข่าวทำเนียบรัฐบาล-IOC ยก ไทย ต้นแบบจัดแข่งกีฬา รับมือโควิดยอดเยี่ยม
วันศุกร์ที่ 5 กุมภาพันธ์ 2564
IOC ยก ไทย ต้นแบบจัดแข่งกีฬา รับมือโควิดยอดเยี่ยม
...
ปิดฉากลงแล้ว กับศึกแบดมินตันครั้งประวัติศาสตร์
ที่ประเทศไทยได้รับเกียรติให้เป็นเจ้าภาพจัดการแข่งขัน
3 รายการใหญ่ระดับโลก ติดต่อกัน 3 สัปดาห์
มีนักกีฬาและทีมจาก 23 ประเทศ กว่า 832 คน เข้าร่วม
ณ อิมแพค อารีน่า เมืองทองธานี ตลอดเดือนม.ค. ที่ผ่านมา
.
แม้เป็นช่วงที่ยังมีสถานการณ์ของโรคโควิด-19
แต่ด้วยมาตรการกํากับดูแล ด้านความปลอดภัยที่เข้มงวด
ทําให้ประเทศไทยสามารถจัดการแข่งขันได้เป็นอย่างดี
.
ล่าสุด นาย โธมัส บาค ปธ.คกก. โอลิมปิกสากล (IOC)
ได้แสดงความชื่นชมมายังรัฐบาลไทย ระบุว่า
การจัดการแข่งขันของไทย
นับเป็นต้นแบบการจัดแข่งขันกีฬาที่มีประสิทธิภาพ
ในช่วงที่ยังมีการระบาดของโรคโควิด-19 ทั่วโลก
.
โดยเฉพาะสถานที่กักตัวรูปแบบเฉพาะองค์กร
และใช้ระบบ Bubble and Seal ดูแลผู้เข้าร่วมแข่งขัน
ด้วยการจํากัดการเดินทาง การซ้อมในพื้นที่เฉพาะ
ไม่อนุญาตให้แฟนแบดมินตัน
และผู้ที่ไม่มีส่วนเกี่ยวข้องเข้าไปในสนามโดยเด็ดขาด
เพื่อความปลอดภัยสูงสุดของทุกคน
.
พร้อมขอให้ประเทศไทย
ช่วยส่งต้นแบบการจัดแบดมินตัน
โดยเฉพาะรายละเอียดมาตรการดูแลผู้เข้าร่วมแข่งขัน
ให้กับนาย จอห์น โคท ปธ.คกก.ประสานงานโอลิมปิก โตเกียว 2020
โดยเชื่อมั่นว่า จะมีประโยชน์อย่างมากกับ โตเกียวเกมส์
ที่กําลังจะมีขึ้นในเดือนก.ค. นี้
.
นับเป็นเรื่องดี ๆ ที่ต้องยกเครดิตให้ทุก ๆ ฝ่ายที่เกี่ยวข้อง
ที่ทําให้การแข่งขันครั้งนี้ ประสบความสําเร็จ
และประเทศไทยได้รับการยอมรับ
ในการจัดการสถานการณ์โควิด-19 ได้อย่างยอดเยี่ยม
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ชวนร้านธงฟ้า - คนละครึ่ง รีบอัปเดตแอป “ถุงเงิน”
จ้างงานเยาวชน-ประชาชน พัฒนา 3 พันตําบล
ปรับเกณฑ์ "เราชนะ" ใหม่ งดซื้อทอง เพิ่มสามล้อถีบร่วมได้
เพิ่มสิทธิบัตรทอง 2 รายการ ช่วยเหลือเด็กหูหนวก
พุ่งเกิน 8 ล้าน “เราชนะ” เตรียมตรวจสอบสิทธิ 8 ก.พ.
รัฐบาลไทย-ข่าวทำเนียบรัฐบาล-‘จับกัง1′ นัด 39 องค์กรสหภาพแรงงาน ชี้แจงมาตรการ “ม.33 เรารักกัน”
วันศุกร์ที่ 5 กุมภาพันธ์ 2564
‘จับกัง1′ นัด 39 องค์กรสหภาพแรงงาน ชี้แจงมาตรการ “ม.33 เรารักกัน”
รมว.แรงงาน สั่งการ กรมสวัสดิการและคุ้มครองแรงงาน (กสร.) นัด 39 องค์กรแรงงาน พบปะ ชี้แจง “โครงการ ม.33 เรารักกัน” หวังเป็นกระบอกเสียงส่งต่อไปยังสมาชิกกว่า 3.8 แสนคน สร้างความเข้าใจที่ถูกต้องถึงเจตนารมณ์ของรัฐบาลในการช่วยเหลือผู้ใช้แรงงาน
เมื่อวันที่ 5 กุมภาพันธ์ 2564 ที่ห้องประชุมชั้น 5 อาคารกระทรวงแรงงานนายสุชาติ ชมกลิ่น รัฐมนตรีว่าการกระทรวงแรงงานเป็นประธานการประชุมปรึกษาหารือสถานการณ์ด้านแรงงานกับผู้นําแรงงาน โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้กําชับให้ช่วยดูแลพี่น้องแรงงานจากผลกระทบโควิด-19 รวมทั้งนายจ้างผู้ประกอบการให้เหมือนคนในครอบครัว แต่ทุกสิ่งทุกอย่างต้องปฏิบัติภายใต้กรอบของกฎหมายในวันนี้ผมในฐานะรัฐมนตรีว่าการกระทรวงแรงงาน จึงได้เชิญผู้แทนองค์กรแรงงานได้แก่ สภาองค์การลูกจ้าง 15 องค์กร สหพันธ์แรงงาน 22 องค์กร คณะกรรมการสมานฉันท์แรงงานไทย และสมาพันธ์แรงงานรัฐวิสาหกิจสัมพันธ์ รวมจํานวนทั้งสิ้น 39 องค์กรเพื่อมาชี้แจงทําความเข้าใจเกี่ยวกับมาตรการช่วยเหลือของรัฐบาลเกี่ยวกับพี่น้องผู้ใช้แรงงานมาตรา 33 เรารักกัน เพื่อร่วมเป็นกระบอกเสียงส่งผ่านข้อมูลที่ถูกต้อง เพื่อสร้างความเข้าใจอันดีให้กับสมาชิกที่มีอยู่กว่า 3.8 แสนคนต่อไป
นายสุชาติกล่าวต่อว่า ในเรื่องนี้ท่านนายกรัฐมนตรี พล.อ.ประยุทธ์ จันทร์โอชา ได้สั่งการให้กระทรวงแรงงานหารือกับกระทรวงการคลัง สํานักงบประมาณ สภาพัฒนาเศรษฐกิจและสังคมแห่งชาติ (สศช.) เพื่อหาแนวทางการในการเพิ่มการเยียวยาแก่ผู้ประกันตน มาตรา 33 ให้เท่าเทียมกับกลุ่มอื่น ๆ ที่รัฐได้ช่วยเหลือไปแล้ว รายละเอียดเงื่อนไขการเยียวยากลุ่มผู้ประกันตน มาตรา 33 จํานวน 11 ล้านคน เบื้องต้น เงื่อนไขของผู้มีสิทธิรับเงินเยียวยาจะใช้เกณฑ์เดียวกับโครงการเราชนะ คือ ผู้มีสิทธิต้องไม่มีเงินฝากในบัญชีเกิน 5 แสนบาท ณ สิ้นปี 2562 ต้องไม่เป็นผู้ถือบัตรสวัสดิการแห่งรัฐ ต้องเป็นผู้มีสัญชาติไทย สําหรับรายละเอียดจะเยียวยารายละเท่าไหร่ ต้องขึ้นอยู่กับการพิจารณาของกระทรวงการคลัง ในวันนี้จึงมีรายละเอียดอื่น ๆ ที่อยากจะทําความเข้าใจกับพี่น้องผู้ใช้แรงงาน ถึงเจตนารมณ์ของรัฐบาล ที่นํางบประมาณจากกระทรวงการคลังมาดําเนินโครงการ จึงได้สั่งการไปยัง กรมสวัสดิการและคุ้มครองแรงงานเชิญผู้แทนองค์กรแรงงานที่เป็นฝ่ายลูกจ้างมาพบปะเพื่อชี้แจง ทําความเข้าใจที่ถูกต้องถึงการได้มาของโครงการดังกล่าว โดยมุ่งหวังให้ขยายผลบอกต่อไปยังสมาชิก ถึงความตั้งใจ ความพยายามของกระทรวงแรงงาน และรัฐบาลในการดูแลพี่น้องผู้ใช้แรงงานที่ได้รับผลกระทบจากการแพร่ระบาดของโควิด-19
รัฐบาลไทย-ข่าวทำเนียบรัฐบาล-กรมบัญชีกลางออกแนวทาง เรื่อง “หลักการบริหารจัดการความเสี่ยงระดับองค์กร” เพื่อให้หน่วยงานของรัฐนำไปปรับใช้ได้อย่างเหมาะสม
วันศุกร์ที่ 5 กุมภาพันธ์ 2564
กรมบัญชีกลางออกแนวทาง เรื่อง “หลักการบริหารจัดการความเสี่ยงระดับองค์กร” เพื่อให้หน่วยงานของรัฐนําไปปรับใช้ได้อย่างเหมาะสม
ตามที่กระทรวงการคลังได้ประกาศหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารจัดการความเสี่ยงสําหรับหน่วยงานของรัฐ พ.ศ. 2562
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่กระทรวงการคลังได้ประกาศหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารจัดการความเสี่ยงสําหรับหน่วยงานของรัฐ พ.ศ. 2562 โดยหลักเกณฑ์ปฏิบัติการบริหารจัดการความเสี่ยงสําหรับหน่วยงานของรัฐ ข้อ 3 กําหนดให้หน่วยงานของรัฐ ยกเว้นรัฐวิสาหกิจถือปฏิบัติตามคู่มือหรือแนวทางปฏิบัติเกี่ยวกับการบริหารจัดการความเสี่ยงตามที่กระทรวงการคลังกําหนด ซึ่งหน่วยงานของรัฐมีหน้าที่ในการจัดให้มีการบริหารจัดการความเสี่ยง ตามมาตรา 79 ของพระราชบัญญัติวินัยการเงินการคลังของรัฐ พ.ศ. 2561 เพื่อให้การบริหารจัดการความเสี่ยงของหน่วยงานมีประสิทธิภาพ รวมถึงยกระดับการบริหารจัดการความเสี่ยงของฝ่ายบริหารให้สามารถเป็นเครื่องมือที่สําคัญในการตัดสินใจเชิงกลยุทธ์ (Informed Strategic Decision Making) เพื่อสนับสนุนการบริหารหน่วยงานของรัฐให้บรรลุวัตถุประสงค์ขององค์กรอย่างแท้จริง กรมบัญชีกลางจึงได้กําหนดแนวทางการบริหารจัดการความเสี่ยงสําหรับหน่วยงานของรัฐ เรื่อง หลักการบริหารจัดการความเสี่ยงระดับองค์กรขึ้น เพื่อให้หน่วยงานของรัฐสามารถนําหลักการดังกล่าวไปปรับใช้ในการพัฒนาระบบการบริหารจัดการความเสี่ยงให้เหมาะสมกับหน่วยงาน โดยมีเนื้อหาสรุปได้ ดังนี้
1.กรอบการบริหารจัดการความเสี่ยง ประกอบด้วย 8 หลักการ ดังนี้ 1) การบริหารจัดการความเสี่ยงต้องดําเนินการแบบบูรณาการทั่วทั้งองค์กร 2) ความมุ่งมั่นของผู้กํากับดูแล หัวหน้าหน่วยงานของรัฐ และผู้บริหารระดับสูง 3) การสร้างและรักษาบุคลากรและวัฒนธรรมที่ดีขององค์กร 4) การมอบหมายหน้าที่ความรับผิดชอบด้านการบริหารจัดการความเสี่ยง 5) การตระหนักถึงผู้มีส่วนได้เสีย 6) การกําหนดยุทธศาสตร์/กลยุทธ์ วัตถุประสงค์ และการตัดสินใจ 7) การใช้ข้อมูลสารสนเทศ 8) การพัฒนาอย่างต่อเนื่อง
2.กระบวนการบริหารจัดการความเสี่ยง ประกอบด้วย 7 กระบวนการ ดังนี้ 1) การวิเคราะห์องค์กร 2) การกําหนดนโยบายการบริหารจัดการความเสี่ยง 3) การระบุความเสี่ยง 4) การประเมินความเสี่ยง 5) การตอบสนองความเสี่ยง 6) การติดตามและทบทวน 7) การสื่อสารและการรายงาน
“สําหรับผู้ที่สนใจ สามารถดาวน์โหลดแนวทางดังกล่าวได้ที่เว็บไซต์กรมบัญชีกลาง www.cgd.go.th หัวข้อ เรื่องที่น่าสนใจ หัวข้อ ตรวจสอบภายใน เลือก ระเบียบ มาตรฐาน คู่มือ แนวปฏิบัติ หัวข้อ แนวทางการบริหารจัดการความเสี่ยงสําหรับหน่วยงานของรัฐ เรื่อง หลักการบริหารจัดการความเสี่ยงระดับองค์กร หากมีข้อสงสัยสามารถสอบถามเพิ่มเติมได้ที่กองตรวจสอบภาครัฐ กรมบัญชีกลาง หมายเลข 02-127-7287 ในวัน เวลา ราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๑/๒๕๖๔
วันอังคารที่ 23 กุมภาพันธ์ 2564
รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๑/๒๕๖๔
รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๑/๒๕๖๔
วันที่ ๒๓ กุมภาพันธ์ ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม คณะกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑๐๙ ชั้น ๑ อาคารสํานักงานปลัดสํานักนายกรัฐมนตรี ทําเนียบรัฐบาล
รัฐบาลไทย-ข่าวทำเนียบรัฐบาล-สธ. ชี้ความร่วมมือประชาชนช่วยควบคุมสถานการณ์โควิด 19 ได้ดี
วันอังคารที่ 23 กุมภาพันธ์ 2564
สธ. ชี้ความร่วมมือประชาชนช่วยควบคุมสถานการณ์โควิด 19 ได้ดี
กระทรวงสาธารณสุข เผยความร่วมมือของประชาชนเป็นส่วนสําคัญ ช่วยควบคุมสถานการณ์โควิด 19 ได้ดี  เมื่อผ่อนปรนมาตรการเพิ่มเติม ให้ยึดมาตรการป้องกันตนเองต่อเนื่อง
วันนี้ (23 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ของประเทศไทย ว่า วันนี้พบผู้ติดเชื้อรายใหม่95 ราย มาจากระบบเฝ้าระวังในโรงพยาบาล 52 ราย ค้นหาเชิงรุกในชุมชน 41 ราย และเดินทางมาจากต่างประเทศ 2 ราย รักษาหายเพิ่มขึ้น 85 ราย ยอดสะสมผู้ติดเชื้อ 25,599 ราย สําหรับผู้ติดเชื้อสะสมระลอกใหม่ตั้งแต่วันที่15 ธันวาคม 2563 - 23 กุมภาพันธ์ 2564 มีจํานวน 21,362 ราย หายป่วยสะสม 20,362 ราย คิดเป็นร้อยละ 94.88 ยังอยู่ระหว่างการรักษา 1,070 ราย เสียชีวิตสะสม 23 ราย มีผู้ติดเชื้อรายใหม่ 8 จังหวัด ได้แก่ สมุทรสาคร ปทุมธานี กทม. ตาก อ่างทอง นครปฐม นนทบุรี และพระนครศรีอยุธยา
นพ.เฉวตสรรกล่าวต่อว่า การติดเชื้อระลอกใหม่ พบผู้ติดเชื้อสูงสุดใน จ.สมุทรสาคร ร้อยละ 78 โดยพบจากการค้นหาเชิงรุกกว่า 14,000 ราย สูงกว่าที่พบจากระบบเฝ้าระวังและระบบบริการเกือบ 3 เท่า กระทรวงสาธารณสุขได้เร่งดําเนินการควบคุมโรค เมื่อพบผู้ติดเชื้อจะทําการค้นหาผู้สัมผัสเสี่ยงสูง ตรวจหาเชื้ออย่างน้อย2 ครั้ง และเข้าสู่ระบบกักตัวจนครบ 14 วัน รวมทั้งค้นหาเชิงรุกต่อเนื่อง ทั้งในชุมชนพื้นที่ใกล้เคียง และตลาด
ซึ่งพบว่าประชาชนยังคงตื่นตัวและให้ความร่วมมือเป็นอย่างดี ส่งผลให้สามารถควบคุมสถานการณ์ได้และมีความปลอดภัยมากขึ้น
ในวันที่ 1 มีนาคม 2564 นี้ ภาครัฐจะมีการผ่อนปรนมาตรการเพิ่มขึ้นตามกลุ่มจังหวัดในพื้นที่เสี่ยง โดยพื้นที่สีเขียว 54 จังหวัด สามารถใช้ชีวิตได้ตามปกติ ให้จํากัดจํานวนคนเข้ารับบริการ งดจัดกิจกรรมส่งเสริมการขาย พื้นที่เฝ้าระวังสูง (สีเหลือง) 14 จังหวัด ร้านอาหารและสถานบันเทิงเปิดได้ไม่เกิน 24.00 น. งดกิจกรรมเต้นรํา ส่วนพื้นที่ควบคุม (สีส้ม) 8 จังหวัด ได้แก่ กรุงเทพมหานคร สมุทรปราการ สมุทรสงคราม นนทบุรี นครปฐม ปทุมธานี ตาก และราชบุรี สถานบันเทิง เปิดได้ไม่เกิน 23.00 น. และพื้นที่ควบคุมสูงสุดและเข้มงวด (สีแดง) คือ จ.สมุทรสาคร ร้านอาหารเปิด นั่งรับประทานอาหารได้ไม่เกิน 21.00 น. งดดื่มสุรา สถานบันเทิง ผับ บาร์ ส่วนศูนย์การค้า ห้างสรรพสินค้า เปิดไม่เกิน 21.00 น. โดยจํากัดจํานวนคน และ งดจัดกิจกรรม ส่วนสถานศึกษาทุกระดับ และสถาบันกวดวิชา อนุญาตให้เรียนออนไลน์เท่านั้น และห้ามเปิดสถานที่ออกกําลังกายกลางแจ้ง ยิม ฟิตเนส
“การผ่อนปรนมาตรการเพื่อให้ภาคเศรษฐกิจสามารถเดินหน้าต่อได้ โดยกระทรวงสาธารณสุข ยังคงเข้มมาตรการป้องกันควบคุมโรค ซึ่งประชาชนเป็นส่วนสําคัญที่จะช่วยให้การควบคุมโรคมีประสิทธิภาพมากยิ่งขึ้น ขอให้เคร่งครัดมาตรการป้องกันตนเอง สวมหน้ากากอนามัย หมั่นล้างมือ เว้นระยะห่าง สแกนไทยชนะและโหลดแอปพลิเคชันหมอชนะ เมื่อเข้าใช้บริการในสถานที่ต่าง ๆ อย่างเคร่งครัดต่อไป” นายแพทย์เฉวตสรรกล่าว
**************************23 กุมภาพันธ์ 2564
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ เอกอัครราชทูตวิสามัญผู้มีอำนาจเต็มแห่งสาธารณรัฐฟินแลนด์ประจำประเทศไทย พร้อมคณะ เข้าพบ
วันอังคารที่ 23 กุมภาพันธ์ 2564
รัฐมนตรีฯ สุริยะ ให้ เอกอัครราชทูตวิสามัญผู้มีอํานาจเต็มแห่งสาธารณรัฐฟินแลนด์ประจําประเทศไทย พร้อมคณะ เข้าพบ
รัฐมนตรีฯ สุริยะ ให้ เอกอัครราชทูตวิสามัญผู้มีอํานาจเต็มแห่งสาธารณรัฐฟินแลนด์ประจําประเทศไทย พร้อมคณะ เข้าพบ
วันนี้ (23 กุมภาพันธ์ 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายยูริ ยาร์วียาโฮ เอกอัครราชทูตวิสามัญผู้มีอํานาจเต็มแห่งสาธารณรัฐฟินแลนด์ประจําประเทศไทย พร้อมคณะ เข้าเยี่ยมคารวะและแนะนําตัวในโอกาสเข้ารับตําแหน่งหน้าที่ พร้อมหารือในประเด็นต่าง ๆ อาทิ ความร่วมมือด้านเศรษฐกิจอุตสาหกรรมไทย - ฟินแลนด์, บันทึกความเข้าใจเพื่อความร่วมมือด้าน Circular Economy และความร่วมมือในด้านต่าง ๆ ได้แก่ Smart Cities และ Startup Cooperation โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม ณ ห้องรับรอง 1 สํานักงานปลัดกระทรวงอุตสาหกรรม